《宝剑篇别同年黄方舟齐翰》
清代·李长郁

咄咄出匣风雷惊，曹子登坛劫齐盟。督亢图尽机不决，荆轲手齐是顽铁。

长桥老蛟何太馋，身沐腥血出吴潭。英雄成名仗一剑，千里取胜马如电，楼兰头血战袍溅。

此剑矫健龙虬如，此宝忍将犬羊污，拂拭苔花且深图。

智勇自甘落人后，五更古壁生铜吼。

作者简介：李长郁，字康侯，衡阳人，光绪庚寅进士，官宣城知县。有《崇实堂诗集》。